sagorsarker/bangla-wikipedia huggingface dataset:
কাব্যা অজিত

কাব্যা অজিত (জন্ম: ১৭ জুলাই ১৯৯১) একজন ভারতীয় গায়িকা ও বেহালাবাদক, যিনি ভারতের কেরালার কোঝিকোড়ে জন্মগ্রহণ করেছেন। তিনি মালয়ালম, তামিল, তেলুগু ও কন্নড় ভাষায় গান গেয়ে থাকেন। তিনি কর্ণাটকী শাস্ত্রীয় সংগীত ও পশ্চিমী শাস্ত্রীয় শৈলীর বেহালা বাজানোয় দক্ষ। তিনি ভারত ও ভারতের বাইরে বহু কনসার্টে গান গেয়েছেন।
কাব্যা অজিত জন্মেছিলেন ১৯৯১ সালের ১৭ জুলাইয়ে। তার বাবা ডা. অজিত ভাস্কর মালাবার মেডিকেল কলেজের ফুসফুস বিশেষজ্ঞ ও অধ্যাপক। তার মা ডা. লক্ষ্মী এস ছিলেন কালিকট মেডিকেল কলেজে স্ত্রীরোগ-সম্বন্ধীয় শল্যচিকিৎসা বিভাগের সহযোগী অধ্যাপক।
কাব্যা অজিতের সংগীতে হাতেখড়ি হয় কমলা সুব্রহ্মণ্যমের কাছ থেকে, যিনি আগে অল ইন্ডিয়া রেডিওতে গান গাইতেন। উল্লেখ্য যে, কাব্যা অজিত, কমলা সুব্রহ্মণ্যমের নাতনি ছিলেন। এরপর তিনি গীতা দেবী বাসুদেবান ও মাদুরাই রাজারামের কাছে গানের তালিম নিয়েছিলেন। অল্প বয়সে তিনি অ্যালবার্ট বিজায়ান জাপেথের কাছ থেকে বেহালা বাজানো শিখেছিলেন।
তিনি সিলভার হিলস পাবলিক স্কুল এবং প্রেজেন্টেশন হায়ার সেকেন্ডারি স্কুলে পড়েছিলেন। এরপর তিনি কোয়েম্বাটুর|কোয়েম্বাটুরের]] অমৃতা বিশ্ব বিদ্যাপিঠমএ কম্পিউটার সায়েন্স অ্যান্ড ইঞ্জিনিয়ারিং বিভাগে ভর্তি হন। পাস করার পর তিনি কগনিজ্যান্ট টেকনোলজি সল্যুশনএ যোগ দেন এবং গায়িকা হিসেবে কর্মজীবন শুরু করার পর চাকরি ছেড়ে দেন।
২০১৩ সালের মালয়ালম চলচ্চিত্র "রোজ গিটারিনাল" এ গান গাওয়ার মাধ্যমে তিনি নেপথ্য সঙ্গীতশিল্পী হিসেবে আত্মপ্রকাশ করেন। তাকে আবিষ্কার করেছিলেন সিনেমাটির সুরকার শাহবাজ আমন। এরপর তিনি কন্নড় চলচ্চিত্র "নাম দুনিয়া নাম স্টাইল" এ প্লেব্যাক করেন। এরপর তিনি প্লেব্যাক করেন প্রেইজ দ্য লর্ড এবং অরু ভাদ্দাক্কান সেলফি নামের দুই কর্ণাটকের চলচ্চিত্রে।
এরপর উরুমিন চলচ্চিত্রে"হেই উমায়াল" গান গাওয়ার মাধ্যমে তার তামিল চলচ্চিত্রাঙ্গনে অভিষেক ঘটে। ২০১৫ সালের জো অ্যান্ড দ্য বয় চলচ্চিত্রে তার গাওয়া 'নিয়েন কাটাই' গানটি ব্যাপক জনপ্রিয়তা অর্জন করে।
এরপর তিনি জ্যাকোবিন্তে স্বর্গরাজ্যম নামের একটি মালয়ালম চলচ্চিত্রে প্লেব্যাক করেন। সিনেমাটিতে তার গাওয়া "এ শিশিরিকালাম" গানটি সমালোচক ও শ্রোতামহলে প্রশংসা কুড়ায়। ২০১৬ সালে "জাক্কান্না" চলচ্চিত্রে গান গাওয়ার মাধ্যমে তার তেলুগু চলচ্চিত্রজগতে অভিষেক ঘটে।
২০১৭ সালে তিনি চাঙ্কজ নামের এক মালয়ালম চলচ্চিত্রে প্লেব্যাক করেছিলেন। সে বছর বিশ্ববিখ্যাত সুরকার এ আর রহমানের অধীনে বলিউড চলচ্চিত্র মম এর মালয়ালম অ্যালবামের "অগ্নিজ্বালা" গানে কণ্ঠ দিয়েছিলেন তিনি।
তিনি এ আর রহমান, কার্তিক, নরেশ আইয়ার, বিজয় প্রকাশ, বিনীত শ্রীনিবাসন, স্টিভেন দেবাসি, শান রহমানের মত ব্যক্তিত্বদের সাথে একই মঞ্চে গান গেয়েছেন, বেহালা বাজিয়েছেন।
তিনি বিভিন্ন টিভি বিজ্ঞাপনের জিঙ্গেল গেয়েছেন এবং বিশাল চন্দ্রশেখর, সিদ্ধার্থ মেনন, ম্যাডলি ব্লুজ, জাস্টিন প্রভাকর‍ণের মত সংগীতশিল্পীদের সাথে একত্রে কাজ করেছেন।
কমলা বাসিন

কমলা বাসিন (২৪ এপ্রিল ১৯৪৬ - ২৫ সেপ্টেম্বর ২০২১ ) একজন ভারতীয় উন্নয়নশীল নারীবাদী কর্মী, কবি, লেখক এবং সমাজ বিজ্ঞানী। ১৯৭০ সালে শুরু হওয়া বাসিনের কাজটি, লিঙ্গ, শিক্ষা, মানব বিকাশ এবং প্রচার মাধ্যমের উপর আমাদের দৃষ্টি নিবদ্ধ করে। তিনি, ভারতের নতুন দিল্লিতে থাকেন। তিনি, সঙ্গত - একটি নারীবাদী অন্তর্জাল নিয়ে তার কাজ, এবং তার "কিঁউকি ম্যায় লডকি হুঁ, মুঝে পঢ়না হ্যায়" কবিতার জন্য সুপরিচিত। ১৯৯৫ সালে, তিনি একটি সম্মেলনে জনপ্রিয় কবিতা "আজাদী" (স্বাধীনতা) এর একটি পরিমার্জিত, নারীবাদী সংস্করণ আবৃত্তি করেন। তিনি ওয়ান বিলিয়ান রাইজিং এর দক্ষিণ এশিয়ার সমন্বয়কারী।
২০০২ সালে, তার প্রতিষ্ঠিত এবং তার উপদেশে চালিত সঙ্গতের সাথে কাজ করার জন্য, ইউএন এর চাকরি থেকে পদত্যাগ করেন। নারীবাদী তত্ত্ব এবং সম্প্রদায়ের কর্মকে একত্রিত করে, এমনই এক ধরনের বিশ্বাসকে তিনি সমর্থন করেন। তিনি বঞ্চিত উপজাতীয় নারীদের সাথে এবং খেটে খাওয়া মানুষদের সাথে, পোস্টার, নাটক এবং অন্যান্য সাহিত্য সম্বন্ধহীন পদ্ধতি ব্যবহার করে কাজ করেছেন, স্বল্প সাক্ষর সম্প্রদায়ের গভীরে চলে গেছেন। তিনি সবসময় বলেছেন যে, কার্যকর পরিবর্তন আনার জন্য, দলগত ধ্বনির সাথে সাথে সম্প্রদায়ের আন্দোলন ও চালিয়ে যেতে হবে।
তিনি নিজেকে বলেছেন 'মধ্যরাত্রি প্রজন্ম', স্বাধীনতার কাছাকাছি সময়ে জন্মগ্রহণকারী ভারতীয়দের প্রজন্মের একটি উল্লেখ, 'মধ্যরাতের ঘণ্টা বাজার সময়..'. পাঁচ ভাইবোনের মধ্যে তিনি সবচেয়ে বড় ছিলেন। তার বাবা রাজস্থানের একজন ডাক্তার ছিলেন। তিনি ভারতের গ্রামগুলিতে বড় হয়েছেন এবং এটি তাকে ভারতের গ্রামগুলিতে নারীর সমস্যা সম্পর্কে বুঝতে সাহায্য করেছিল। এই অভিজ্ঞতা তার জীবনে এবং ভবিষ্যতের কর্মজীবনে সহায়ক হয়েছে। তিনি তার স্নাতক এবং স্নাতকোত্তর পড়াশোনা একটি সরকারি বিশ্ববিদ্যালয় করেছেন। তিনি পরে তার অভিজ্ঞতা থেকে বলেন যে, সেই সময় তিনি কোন অনুপ্রেরণা পাননি এবং তিনি দ্বিতীয় বিভাগ স্নাতক পাস করেন।
সেবা মন্দির এর জন্য কাজ করার সময় রাজস্থানে তার (এখন প্রাক্তন) স্বামীর সাথে দেখা হয়। তিনি পরে দেখেন যে, তার স্বামী অত্যন্ত নারীবাদী ব্যক্তি এবং প্রগতিশীল ধারণাকে সমর্থন করেন। তার স্বামী চেয়েছিলেন যে, তাদের সন্তানরা তাদের দুজনেরই পদবী গ্রহণ করবে এবং বাসিনের ৭০-বছর বয়সী মায়ের তাদের সাথে থাকাকে সমর্থন করেছিলেন। কিন্তু সবকিছু পাল্টে যায়, যখন গার্হস্থ্য হিংসা এবং অবিশ্বস্ততা ঘটতে থাকে।
তার প্রাপ্তবয়স্ক বড় মেয়ের মৃত্যু তাকে সবচেয়ে বেশি আঘাত দেয়, সে তার অত্যন্ত কাছের ছিল। তার একটি ছেলে ছিল, টিকাকরণের পর তার শরীরে খুব খারাপ প্রতিক্রিয়া হয়।
বাসিন রাজস্থান বিশ্ববিদ্যালয় থেকে এমএ ডিগ্রি অর্জন করেন এবং তারপরে ফেলোশিপ নিয়ে পশ্চিম জার্মানির মুয়েনস্টার বিশ্ববিদ্যালয়ে উন্নয়নে সমাজবিজ্ঞান নিয়ে অধ্যয়ন শুরু করেন। তারপরে, তিনি বাড হনেফ এর জার্মানি ফাউন্ডেশন ফর ডেভেলপমেন্ট কান্ট্রিজ এর ওরিয়েন্টেশন কেন্দ্রে প্রায় এক বছরের জন্য শিক্ষা দিয়েছেন। তারপর তিনি ভারতে ফিরে, সেখানে যা শিখেছেন তার বাস্তবায়ন করতে চাইলেন। তাই, তিনি সেবা মন্দিরের জন্য কাজ শুরু করেন, এঁরা প্রাকৃতিক সম্পদের স্থায়িত্ব নিয়ে প্রাথমিকভাবে কাজ করেন। সেখানে তিনি শিখলেন, জাতি প্রথা কীভাবে ভারতীয় সমাজে প্রচলিত, এবং কীভাবে বৈষম্য স্পষ্টতঃ প্রতীয়মান, এমনকি শাসনক্ষেত্রেও। প্রতীয়মান সত্য ছিল এই যে, ব্রাহ্মণদের কুয়ো কখনো শুকিয়ে যাবে না, কারণ তারা প্রতি বছর কুয়ো খোঁড়ার জন্য রাজ্য তহবিল পেত। এই সময়েই তিনি বুঝতে পেরেছিলেন যে জাতি প্রথা এবং নারীবাদ দুটিই বিভাগ অনুযায়ী চলে।
শার্লি জোন্স

শার্লি মে জোন্স (; জন্ম: ৩১ মার্চ ১৯৩৪) হলেন একজন মার্কিন অভিনেত্রী ও গায়িকা। ছয় দশক ধরে তার কর্মজীবনে তিনি অসংখ্য সঙ্গীতধর্মী চলচ্চিত্র, যেমন "ওকলাহোমা!" (১৯৯৫), "ক্যারোসেল" (১৯৫৬), এবং "দ্য মিউজিক ম্যান" (১৯৬২) চলচ্চিত্রে অভিনয় করেছেন। তিনি "এলমার গ্যান্ট্রি" (১৯৬০) চলচ্চিত্রে প্রতিশোধপরায়ণ যৌনকর্মী চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। এছাড়া তিনি "এলমার গ্যান্ট্রি" ও "দ্য মিউজিক ম্যান" চলচ্চিত্রের জন্য দুটি গোল্ডেন গ্লোব পুরস্কারের মনোনয়ন লাভ করেন।
জোন্স সঙ্গীতধর্মী সিটকম "দ্য প্যাট্রিজ ফ্যামিলি" (১৯৭০-৭৪)-এ পাঁচ সন্তানের বিধবা মা শার্লি প্যাট্রিজ চরিত্রে অভিনয় করে খ্যাতি অর্জন করেন। এতে তার এক পুত্র চরিত্রে অভিনয় করে তার সৎ পুত্র ডেভিড ক্যাসিডি। এই কাজের জন্য তিনি সেরা সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে দুটি গোল্ডেন গ্লোব পুরস্কারের মনোনয়ন লাভ করেন। তিনি "সাইলেন্ট নাইট, লোনলি নাইট", "হিডেন প্লেসেস", ও "দ্য ক্লিনার" ধারাবাহিকে অভিনয় করে তিনটি প্রাইমটাইম এমি পুরস্কারের মনোনয়ন লাভ করেন। এছাড়া "এএমসি ফ্যামিলি ক্লাসিকস" উপস্থাপনার জন্য একটি ডেটাইম এমি পুরস্কারের মনোনয়ন লাভ করেন।
জোন্স ১৯৩৪ সালের ৩১শে মার্চ পেন্সিলভেনিয়া অঙ্গরাজ্যের শার্লেরয় শহরে এক মেথডিস্ট পরিবারে জন্মগ্রহণ করেন। তাত পিতা পল জোন্স ছিলেন জোন্স ব্রিউইং কোম্পানির মালিক এবং মাতা মার্জোরি উইলিয়ামস একজন গৃহিণী। জোন্সের পিতামহ ওয়েলস থেকে মার্কিন যুক্তরাষ্ট্রে এসেছিলেন। তার নাম রাখা হয়েছিল সে সময়ের তারকা শিশুশিল্পী শার্লি টেম্পলের নামানুসারে। জোন্সের শৈশবে তারা সপরিবারে স্মিথটনে চলে যান। জোন্স ছয় বছর বয়সে মেথডিস্ট গির্জার দলে গান গাওয়া শুরু করেন এবং রাফ লেওয়ান্ডোর নিকট থেকে গানের তালিম নেন। রাফস ডেলে সাউথ হান্টিংডন হাই স্কুলে পড়াকালীন তিনি স্কুলের নাটকে অভিনয় করতেন। ১৯৫২ সালে তিনি মিস পিট্‌সবার্গ প্রতিযোগিতায় জয়ী হন।
জোন্স তার সাঙ্গীতিক কণ্ঠ দিয়ে রজার্স ও হ্যামারস্টেইনকে মুগ্ধ করেন এবং তাকে সঙ্গীতনাট্য ওকলাহোমা! সঙ্গীতনাট্যের "চলচ্চিত্রায়নে" (১৯৫৫) প্রধান অভিনেত্রী হিসেবে নির্বাচিত করা হন। এই ধারাবাহিকতায় তিনি সঙ্গীতধর্মী চলচ্চিত্র "ক্যারোসেল" (১৯৫৬) ও "এপ্রিল লাভ" (১৯৫৭)-এ অভিনয় করেন। তিনি "এলমার গ্যান্ট্রি" (১৯৬০) চলচ্চিত্রে নাম ভূমিকায় অভিনয় করা বার্ট ল্যাঙ্কেস্টারের চরিত্রের প্রতি প্রতিশোধপরায়ণ যৌনকর্মী চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে অস্কার ও ন্যাশনাল বোর্ড অব রিভিউ পুরস্কার অর্জন করেন এবং সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ছবিটির পরিচালক রিচার্ড ব্রুকস প্রথম তাকে এই চরিত্রে নেওয়ার বিরুদ্ধে অবস্থান নেন, কিন্তু তার প্রথম দৃশ্যের কাজ দেখার পর তাকে বলে যে তিনি এই কাজের জন্য অস্কার লাভ করবেন। ১৯৬২ সালে তিনি "দ্য মিউজিক ম্যান" চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। পরের বছর তিনি তার "দ্য মিউজিক ম্যান" চলচ্চিত্রের সহশিল্পী রন হাওয়ার্ডের সাথে "দ্য কোর্টশিপ অব এডিস ফাদার" চলচ্চিত্রে অভিনয় করেন। "ফ্লাফি" (১৯৬৫) চলচ্চিত্রে তাকে একজন অধ্যাপকের প্রেমে পড়া নারী চরিত্রে দেখা যায়।
শিশুঝুমরা

শিশুঝুমরা ভারতের পূর্বপ্রান্তে অবস্থিত পশ্চিমবঙ্গ রাজ্যের আলিপুরদুয়ার জেলার অন্তর্গত একটি জনগণনা নগর৷
শিশুঝুমরা শহরটি আলিপুরদুয়ার জেলার মাদারিহাট বীরপাড়া ব্লকের অন্তর্ভুক্ত৷ এটি ডুডুয়া নদীর তীরে অবস্থিত৷ শহরটি বীরপাড়া থানার অন্তর্গত৷ বার্ষিক বৃৃষ্টিপাতের পরিমান ৫০০ মিলিমিটার৷
২০১১ খ্রিস্টাব্দের ভারতের জনগণনা অনুসারে শিশুঝুমরা শহরের জনসংখ্যা ৪১৩০ জন, যার মধ্যে ২১১৬ জন পুরুষ ও ২০১৪ জন নারী৷ প্রতি হাজার পুরুষে ৯৫২ জন নারী৷ ৬ বছর অনুর্দ্ধ ৫২৭ জন শিশু, যা সমগ্র জনসংখ্যার ১২.৭৬%৷ ৬ বছরোর্দ্ধ জনসংখ্যার ৭৩.০২% অর্থাৎ ২৬৩১ জন সাক্ষর৷
১৭ নং জাতীয় সড়কটি শিশুঝুমরা শহরটির নিকটস্থ৷ এছাড়া সড়কপথে এটি কোচবিহার, শিলিগুড়ি, আলিপুরদুয়ার, গুয়াহাটী সহ ডুয়ার্সের বিভিন্ন চা-বাগান ক্ষেত্রের সাথে যুক্ত৷ শহরটির নিকটবর্তী রেলস্টেশনটি হলো বিন্নাগুড়ি রেলওয়ে স্টেশন৷ এটি জেলাসদর থেকে ৬০ কিলোমিটার ও মাদারিহাট থেকে ৮ কিলোমিটার সড়কদূরত্বে অবস্থিত৷
গায়ত্রী অশোকান

গায়ত্রী অশোকান একজন গায়িকা, যিনি মালয়ালম চলচ্চিত্রের নেপথ্য সঙ্গীতশিল্পী। চলচ্চিত্রে গান গাওয়া ছাড়াও তিনি অ্যালবামের ও জিঙ্গেলের জন্য গানে সুরারোপ করে থাকেন। তিনি ভজন, হিন্দুস্তানি শাস্ত্রীয় সংগীত ও গজলে সুদক্ষ।"আরায়ান্নাগালুদে ভিদু" চলচ্চিত্রে 'দিনা দায়ালো রামা' গানটি গাওয়ার মাধ্যমে তার প্লেব্যাক জগতে অভিষেক ঘটে।"সস্নেহম সুমিত্রা" চলচ্চিত্রে 'এন্থে নি কান্না' গানটি গাওয়ার জন্য তিনি ২০০৩ সালে সেরা গায়িকার জন্য কেরালা রাজ্য চলচ্চিত্র পুরস্কার পেয়েছিলেন।
শ্রী মঙ্গত নাটেসান ও শ্রী বামনন নাম্বুদিরির কাছে সংগীতের তালিম নিয়েছিলেন তিনি। এরপর ড. অলকা দেও মারুলকার ও পণ্ডিত বিনায়ক তোরভির কাছ থেকে সংগীতের তালিম নিয়েছিলেন তিনি।
তিনি শ্রী শ্রী রবিশংকরের প্রভাবে প্রভাবান্বিত এবং আর্ট অব লিভিং ফাউন্ডেশনের একজন সক্রিয় সদস্য।
তিনি একজন হিন্দুস্তানি শাস্ত্রীয় সংগীত গায়িকা ও ভজন গায়িকা। তিনি কনসার্টে চলচ্চিত্রের গানের পাশাপাশি হিন্দুস্তানি শাস্ত্রীয় সংগীত পরিবেশন করে থাকেন। তিনি বিভিন্ন অ্যালবামের গানে কণ্ঠ মিলিয়েছেন। ২০০৬ সালে এইচএমভি গ্রুপের ব্যানারে আর্ট অব লিভিং ফাউন্ডেশন একটি অ্যালবাম বের করে। অ্যালবামটি গোটা বিশ্বব্যাপী মুক্তি পায়। অ্যালবামটির সাথে যুক্ত ছিলেন তিনি।
তিনি এস. পি. বালাসুব্রামানিয়াম, কে জে যেসুদাস, জয়া চন্দ্রন, এস জানকী, শঙ্কর মহাদেবন, মধু বালাকৃষ্ণণ ও প্রদীপ সোমসুন্দরনের মত শিল্পীদের সাথে একই মঞ্চে গান গেয়েছেন। তিনি সম্প্রতি ইলায়ারাজার "থিরুভাসাগাম" অ্যালবামে গান গেয়েছেন। অ্যালবামটি সোনি মিউজিক ইন্ডিয়ার ব্যানারে মুক্তি পেয়েছে।
তিনি ত্যাগরাজা সভা, ভারতম ও তিরুবনন্তপুরমের সূর্য উৎসবে সংগীত পরিবেশন করেছেন। তিনি মধ্যপ্রাচ্য, মালয়েশিয়া, যুক্তরাজ্যসহ ইউরোপের বিভিন্ন দেশে সংগীত পরিবেশন করেছেন।
তিনি এশিয়ানেট, কইরালি টিভি, জীবন টিভি ও অমৃতা টিভিতে নিয়মিত গান গেয়ে থাকেন। কইরালি টিভির 'গন্ধর্ব সংগীথাম' অনুষ্ঠানটি জি. ভেনুগোপালের সাথে যৌথভাবে উপস্থাপনা করে থাকেন। অনুষ্ঠানটি কেরালা প্রদেশের সংগীত প্রতিভা বের করে আনতে কাজ করে চলেছে। তিনি অমৃতা টিভির সুপারস্টার গ্লোবাল নামের একটি রিয়েলিটি শোতে বিচারক হিসেবে কাজ করেছেন। বর্তমানে তিনি মিডিয়া ওয়ান টিভির জনপ্রিয় গজল অনুষ্ঠান "খেয়াল" উপস্থাপনা করছেন।
গায়ত্রী অশোকান, ড. পি. ইউ. অশোকান ও ড. কে. এস. সুনিধির সন্তান। ২০০৫ সালের জানুয়ারি মাসের চার তারিখে ড. সায়িজের সাথে বিবাহবন্ধনে আবদ্ধ হন তিনি। পরে তাদের মাঝে বিবাহবিচ্ছেদ ঘটে।
শ্রী শ্রী রবিশংকরের শিষ্যা হিসেবে গায়ত্রী অশোকান সারা বিশ্বজুড়ে আর্ট অব লিভিং সৎসঙ্গে সক্রিয়ভাবে অংশগ্রহণ করে থাকেন।
২০১৬ সালের ডিসেম্বর মাসের চার তারিখে তিনি সেতারবাদক পূর্বায়ন চ্যাটার্জির সাথে বিবাহবন্ধনে আবদ্ধ হন।
২০০৩ সালে "সস্নেহম সুমিত্রা" চলচ্চিত্রে 'এন্থে নি কান্না' গানটি গাওয়ার জন্য সেরা গায়িকা হিসেবে কেরালা রাজ্য চলচ্চিত্র পুরস্কার জিতেন। ২০০৭ সালে তিনি আর্ট অব লিভিং পুরস্কার জিতেন। "হরিচন্দনম" চলচ্চিত্রে গান গাওয়ার জন্য ২০১১ সালে সেরা প্লেব্যাক গায়িকা হিসেবে এশিয়ানেট টেলিভিশন পুরস্কার জিতেন। এর পরের বছর "অগ্নিপুত্রি" চলচ্চিত্রে গান গাওয়ার জন্য আবারো সেরা নেপথ্য সঙ্গীতশিল্পী হিসেবে এশিয়ানেট টেলিভিশন পুরস্কার জিতেন।
জেরি মেরিম্যান

জেরি ডেল মেরিম্যান (১৭ জুন ১৯৩২ - ২৭ ফেব্রুয়ারি ২০১৯) একজন আমেরিকান ইলেক্ট্রিক্যাল ইঞ্জিনিয়ার এবং উদ্ভাবক। তিনি টেক্সাস ইন্সট্রুমেন্টস দলের একজন সদস্য ছিলেন। তাদের এই দলটাই ১৯৬৫ সালে পকেট ক্যালকুলেটর আবিষ্কার করেন।
তিনি ১৭ জুন ১৯৩২ সালে টেক্সাসের কাছেই হেরণ নামক একটি শহরে জন্ম গ্রহণ করেন। সেখানেই পরবর্তীকালে টেক্সাস এ এন্ড এম বিশ্ববিদ্যালয়ে ভর্তি হন কিন্তু স্নাতকের পরীক্ষায় অকৃতকার্য হন।
তিনি ১৯৬৩ সালে টেক্সাস ইন্সট্রুমেন্টসে তার কেরিয়ার শুরু করেন। সেখানে তিনি ও তার দুই সহকর্মী জ্যাক কিলবে ও জেমস ভ্যান ট্যাসেল সম্মিলিত ভাবে একটি ক্ষুদ্রাকার হাতে ধরে ব্যবহার করা যায় এমন একটি ক্যালকুলেটর উদ্ভাবন করেন। তিনি ১৯৯৪ সালে সেখান থেকে ইঞ্জিনিয়ার হিসাবে অবসর গ্রহণ করেন। যদিও তারপরেও তিনি পরামর্শদাতা হিসাবে আজীবন যুক্ত ছিলেন।
তিনি তিনবার বিবাহ করেন। প্রথমবার ভার্নেট পর্শের সাথে বিবাহ করেন। তারপর স্যালি সিমন ও শেষে ফিলিস লির সাথে বিবাহ করেন। তার মেলিসা নামে একটি কন্যা আছে।
মেরিম্যান ২৭ ফেব্রুয়ারি ২০১৯ সালে হৃদযন্ত্র ও কিডনি বিকল হয়ে টেক্সাসের ডালাস শহরে ৮৬ বছর বয়সে মারা যান।
প্রেমলতা আগরওয়াল

প্রেমলতা আগরওয়াল (জন্ম ১৯৬৩) হলেন সাতটি সর্বোচ্চ মহাদেশীয় শিখরে আরোহণ করা প্রথম ভারতীয় নারী। ২০১৩ খ্রিষ্টাব্দে তিনি ভারত সরকার দ্বারা পদ্মশ্রী সম্মানে ভূষিত হন এবং ২০১৭ খ্রিষ্টাব্দে পর্বতারোহণের ক্ষেত্রে তার কৃতিত্বের জন্যে তেনজিং নোরগে ন্যাশনাল অ্যাডভেঞ্চার অ্যাওয়ার্ড অর্জন করেন। ২০ মে ২০১১ তারিখে তিনি বিশ্বের সবচেয়ে উঁচু শিখর মাউন্ট এভারেস্টে (২৯,০২৯ ফুট) সেই সময় ৪৮ বছর বয়সে আরোহণ করেন, অন্যদিকে জম্মু ও কাশ্মীর থেকে আসা সঙ্গীতা সিন্ধি বহল ১৯ মে ২০১৮ তারিখে তার রেকর্ড ভেঙে দেন এবং ৫৩ বছর বয়সে প্রবীণতম ভারতীয় মহিলা হিসেবে মাউন্ট এভারেস্টে আরোহণ করেন। তিনি হলেন মাউন্ট এভারেস্টে আরোহণ করা ঝাড়খণ্ড রাজ্যের প্রথম ব্যক্তি।
ইতিপূর্বে ২০০৪ খ্রিষ্টাব্দে তিনি নেপালে একটা দ্বীপ শীর্ষ অভিযানে (২০,৬০০ ফুট) অংশগ্রহণ করেছিলেন; কারাকোরাম পাস (১৮,৩০০ ফুট) এবং ২০০৬ খ্রিষ্টাব্দে মাউন্ট সালতোরো কাংরি (২০১৫০ ফুট)। ২০০৭ খ্রিষ্টাব্দ এবং আবার ২০১৫ খ্রিষ্টাব্দে তিনি প্রথম ভারতীয় নারীদের থর মরুভূমি অভিযানে অংশ নেন; গুজরাটের ভূজ থেকে একটা ৪০ দিনের উটের সাফারি পাঞ্জাবের ওয়াঘা সীমান্তে (ইন্দো-পাক সীমানা) গিয়েছিল। তার কৃতিত্ব লিমকা বুক অফ রেকর্ডসে একটি তালিকাভুক্তি অর্জন করেছিল।
জামশেদপুরে পাহাড়ে আরোহণ করার প্রতিযোগিতায় অংশগ্রহণের পর ৩৬ বছর বয়সে তিনি পর্বতারোহণ শুরু করেন। শীঘ্রই তিনি পর্বত আরোহণ করার জন্যে তার আবেগ খুঁজে পান। পরবর্তীকালে ১৯৮৪ খ্রিষ্টাব্দে মাউন্ট এভারেস্টে আরোহণকারী প্রথম ভারতীয় মহিলা বাচন্দ্রী পাল তাকে প্রশিক্ষণ এবং পরামর্শ দিয়েছিলেন। 
তিনি বর্তমানে টাটা স্টিল কোম্পানিতে তাদের দুঃসাহসিক বিভাগে একজন আধিকারিক হিসেবে কাজ করেন।
তিনি ২২ সদস্যের ইকো-এভারেস্ট অভিযান দলের অংশ ছিলেন, ভারতীয় দলেও সুনীতা সিং, নরেন্দর সিং, পবন গ্রেওয়াল, সুষমা ও বিকাশ কৌশিক, ব্রাজিলের রড্রিগো রেইনেরি এবং মেক্সিকোর ডেভিড লিয়ানোও ছিলেন। তিনি এভারেস্ট বেস ক্যাম্পগুলোর চারপাশে আরোহণ অভ্যাস করার জন্য এক মাসের বেশি সময় কাটিয়েছিলেন এবং হিমালয়ের ২০,৩০০ ফুট উচ্চ দ্বীপ শীর্ষে আরোহণ করেছিলেন। ৬ মে এভারেস্ট বেস ক্যাম্প ১৮,০০০ ফুট থেকে ২ নম্বর ক্যাম্প ২২,০০০ ফুট পর্যন্ত চড়ে প্রধান পর্বতারোহণ শুরু করেন। যাইহোক, তখন তিনি সম্পূরক অক্সিজেন ব্যবহার করেছিলেন এবং ২৩,০০০ ফুট ৩ নম্বর ক্যাম্প এবং ২৬,০০০ ফুট ৪ নম্বর ক্যাম্পে পৌঁছেছিলেন। দাওয়া স্টিভেন শেরপার নেতৃত্বে বহুজাতিক ট্রেকিং টিম সর্বোচ্চ শিখরে আরোহণ করতে রাতারাতি যাত্রা করে। তারা দক্ষিণ ক্ষেত্র দিয়ে রাত ১১টায় (৪ নম্বর ক্যাম্প ২৬০০০ ফুট) নেপালের দিকে রুট থেকে শুরু করে ২০১১ খ্রিষ্টাব্দের ২০ মে সকাল ৯টা ৩৫ মিনিটে শীর্ষ শিখর স্পর্শ করেছিলেন, যার উচ্চতা ২৯,০২৯ ফুট। শীর্ষ শিখরে পৌঁছানোর এক ঘণ্টা আগে তিনি তার গ্লাভস জোড়ার একটা হারিয়ে ফেলেছিলেন এবং যেহেতু একটা গ্লাভস ছাড়াই অত উঁচুতে চলা সম্ভব ছিলনা, সেজন্যে তিনি আবার ফিরে যাওয়ার সিদ্ধান্ত নিচ্ছিলেন, আর ঠিক তখনই তিনি বরফের ওপর এক জোড়া গ্লাভস পড়ে থাকতে দেখেছিলেন, যেটা অন্য কেউ ছেড়ে চলে গিয়েছিল।
প্রেমলতা আগরওয়াল পশ্চিমবঙ্গের দার্জিলিংয়ের অধিবাসী, তার পিতা রামাবতার গর্গ একজন ব্যবসায়ী। বর্তমানে তিনি ঝাড়খণ্ড রাজ্যের পূর্ব সিংভূম জেলার জামশেদপুরের যুগসালাই শহরে বাস করছেন এবং টাটা স্টিলে একজন আধিকারিক হিসেবে কাজ করছেন। একজন প্রবীণ সাংবাদিক বিমল আগরওয়াল-এর সঙ্গে তিনি বিবাহ বন্ধনে আবদ্ধ হয়েছেন। এই দম্পতির দুই কন্যা বর্তমান, তদের মধ্যে একজন বিবাহিত।
ইন্ডিয়াটাইমস.কম ২০১২ খ্রিষ্টাব্দে প্রেমলতা আগরওয়ালকে শীর্ষ ভারতীয় নারী অর্জনকারী হিসেবে ঘোষণা করেছিল।
সম্প্রতি টাটা সল্টের একটি ভিডিও, ভারতের লৌহ দৃঢ় নারীদের অভিবাদনে তিনি অভিনয় করেছিলেন।
যাত্রা শুরু

যাত্রা শুরু (Jatra Shuru) ভূমি ব্যান্ডের প্রথম আলবাম। এটিতে মোট ১০ টি গান আছে। পরবর্তীকালে এই ব্যান্ডটি পশ্চিমবঙ্গে খুবই সুনাম অর্জন করে। পশ্চিমবঙ্গের বহুল বিক্রিত আলবাম গুলিত মধ্যেও এটি বিবেচিত হয়।
কালার্স বাংলা সিনেমা

কালার্স বাংলা সিনেমা একটি ভারতীয় টেলিভিশন চ্যানেল যেটিতে বাংলা চলচ্চিত্র প্রচারিত হয়ে থাকে এবং চ্যানেলটির মালিক ভায়াকম ১৮।
তারকা মৌরি

তারকা মৌরি বা তারা মসলা বা চক্রফুল এক ধরনের মসলা যা উত্তর-পূর্ব ভিয়েতনাম ও দক্ষিণ-পশ্চিম চীনের স্থানীয় ম্যাগনোলিয়াসি (Magnoliaceae) পরিবারের একটি চিরসবুজ মধ্য-উচ্চতার বৃক্ষের (যার বৈজ্ঞানিক নাম Illicium verum) ফলের তারকা আকৃতির বহিঃত্বক, যা ফলটি পাকার ঠিক আগে সংগ্রহ করা হয় ও শুকিয়ে মসলাটি প্রস্তুত করা হয়। ফলটিতে ৬ থেকে ১২টি গর্ভপত্র তারার মত সজ্জিত থাকে বলে এই নামকরণ করা হয়েছে। এই মসলাটির স্বাদটি মৌরির মত, তাই এটিকে মৌরির মতই ব্যবহার করা যায়। শুকানো ফলটির ব্যাস ০.২৫ থেকে ০.৫ সেন্টিমিটার হয়ে থাকে। শুকানো তারকা মৌরিতে মৌলিক তেলের পরিমাণ প্রায় ৩%, এবং এর মূল উপাদান হল অ্যানিথল। শুকানো ফলটি শক্ত, খসখসে ও লালচে বাদামী রঙের হয়। প্রতিটি গর্ভপত্রের ভেতরে একটি করে মসৃণ, উজ্জ্বল ও হালকা বাদামী রঙের বীজ থাকে। তারকা মৌরি থেকে প্রাপ্ত তেল রান্নাবান্না, সুগন্ধী, সাবান, দাঁতের পেস্ট, মুখধৌতকারক (মাউথওয়াশ), ত্বকের প্রসাধনী ক্রিম, ইত্যাদিতে ব্যবহার করা হয়। বর্তমানে বিশ্বে উৎপাদিত মোট তারকা মৌরির ৯০% শিকিমিক অ্যাসিড তৈরি করতে ব্যবহার করা হয়, যেটি পরবর্তীতে ফ্লু রোগের ওসেল্টামিভির নামক ওষুধটির সংশ্লেষণে ব্যবহার করা হয়।
সান বাংলা

সান বাংলা হল চেন্নাই ভিত্তিক সান গ্রুপ এর মালিকানাধীন সান টিভি নেটওয়ার্ক এর ভারতের বাংলা ভাষার একটি সাধারণ বিনোদনমূলক পে টেলিভিশন চ্যানেল। চ্যানেলটি ২০১৯ সালে ভারতের পশ্চিমবঙ্গে চালু করা হয়। চ্যানেলটির জন্য সান টিভি নেটওয়ার্ক প্রায় ১৫০ কোটি টাকা বিনিয়োগ করেছে। চ্যানেলটিতে চ্যানেলের নিজস্ব অনুষ্ঠানের পাশাপাশি বেশ কিছু জনপ্রিয় অনুষ্ঠান বাংলায় ডাবিং করে দেখানো হয়।
• CRIME ডায়েরী
• বাংলার চ্যাম্পিয়ন
ঋতু পাঠক

ঋতু পাঠক (জন্ম ৪ সেপ্টেম্বর ১৯৮৭) একজন বলিউডের নেপথ্য সঙ্গীতশিল্পী। ভারতের গোপালগঞ্জে জন্মগ্রহণকারী ঋতু, ইন্ডিয়ান আইডলের দ্বিতীয় পর্যায়ে অংশগ্রহণের পর খ্যাতি অর্জন করেন। তিনি অন্য আর একটি টিভি সঙ্গীত প্রতিভা শো, ফেম এক্স এর একজন ফাইনালিস্ট। তিনি শঙ্কর-এহসান-লয়, সাজিদ-ওয়াজিদ এবং আনন্দ রাজ আনন্দের মতো অনেক বিশিষ্ট সুরকারের সাথে অসংখ্য গান রেকর্ড করেছেন।
ঋতু মধ্য প্রদেশের সেওনি জেলার একটি গ্রাম গোপালগঞ্জে জন্মগ্রহণ করেন। তার পিতা একজন গায়ক ছিলেন যিনি ছোট সমাবেশে এবং স্থানীয় অর্কেস্ট্রায় অনুষ্ঠান করতেন। তিনি পিতার কাছ থেকে সঙ্গীতকে পেশা হিসাবে গ্রহণ করার উৎসাহ পান এবং তার পিতা তাকে রিয়েলিটি শোগুলিতে অংশগ্রহণ করতে সঙ্গে নিয়ে যেতেন। ঋতু নাগপুরে তার প্রথম সঙ্গীত শিক্ষা লাভ করেন এবং তিনি সংগীত মহাভারতী থেকে হিন্দুস্তানী শাস্ত্রীয় সঙ্গীত প্রশিক্ষণ লাভ করেন।
সোনিয়া রাও, যিনি ফেম এক্স অনুষ্ঠানের বিচারক ছিলেন, তার পরামর্শে পাঠক ট্যালেন্ট প্রতিযোগিতা অনুষ্ঠানে প্রদর্শন করেন। তিনি শোতে তার উপস্থাপনার দক্ষতা থেকে স্বীকৃতি অর্জন করেন; এবং পরে আনন্দ রাজ আনন্দের সঙ্গে দেখা হয় এবং উপস্থাপনার জন্য গোড়া থেকে গান গাওয়া শুরু করেন।
২০১০ সালে, ঋতু শঙ্কর-এহসান-লয়ের সঙ্গে দেখা করেন যিনি হাউসফুল ছবিতে পাপা জাগ জায়েগা গানটির জন্য তাকে নির্বাচন করেন। তারপরে, তিনি গীতিকার প্রীতম চক্রবর্তীর সাথে কাজ করেন। এসময় তিনি থ্যাংক ইউ চলচ্চিত্রে "রাজিয়া গুন্ডো মে ফাঁস গয়ি" , পরে হ্যালো ডার্লিং এবং অ্যাকশন রিপ্লের চলচ্চিত্রের অন্য গানগুলিতে কন্ঠস্বর দেন। এরপর তিনি আনন্দ রাজ আনন্দের সাথে কাজ করেছিলেন, যখন তিনি ডবল ধামাল চলচ্চিত্রের জন্য জালেবি বাই গানটি গান, যা বর্তমানে তার সবচেয়ে জনপ্রিয় গানগুলির মধ্যে একটি।
ঋতু এছাড়াও সাজিদ-ওয়াজিদের সাথে অনেক গানে কাজ করেছেন, যেমন তেভার চলচ্চিত্রে রাধা নাচেগী।
ঋতু বহু জায়গায় অভিনেত্রী সোনাক্ষী সিনহার জন্য গান গেয়েছেন যেমন আর রাজকুমারের গন্ধি বাত গানটিতে।
পাঠক লিপ টু লিপ (কাট্টি বাট্টি থেকে), ডিজে বাজেগা তো পাপ্পু নাচেগা (কিস কিস্কো পেয়ার করু থেকে) সিনেমার দেখে মাম্মা (সিং ইস ব্লিং থেকে)। অনেক সংগীতের সাথে কাজ করার পর, তিনি ভবিষ্যতে সঙ্গীতের রচয়িতা এ আর রহমানের জন্য গান গাইতে চান। 
২০১২ সালে, পাঠক রেট্রোসপেকটিভ স্পেশাল' অনুষ্ঠানের আয়োজক ছিলেন যেটি ডিডি ১-এ সম্প্রচারিত হয়েছিল, যা সুবর্ণ যুগের চলচ্চিত্র সম্পর্কে আকর্ষণীয় তাত্পর্য তুলে ধরেছিল। তিনি দিল্লি, মুম্বাই, বাঙ্গালুরু, রায়পুর, উদয়পুর এবং অন্যান্য প্রধান ভারতীয় শহরে অসংখ্য ইভেন্টে লাইভ শোগুলিতে গান করেন। তিনি পোল্যান্ড, ম্যাসকট, রেঙ্গুন, কাঠমান্ডু এবং মালয়েশিয়া ও চীনেও অনুষ্ঠান করেছেন। তিনি জনি লিভার, প্রিয়াঙ্কা চোপড়া এবং অভিজিৎ সাওয়ান্তের সাথে অস্ট্রেলিয়ায় এবং ফিজি দ্বীপে সফর করেছিলেন। ২০০৭ সালে, তিনি জনি লিভারের সাথে ইসরাইলের একটি শো করেছিলেন।
পাঠককে ২০১২ সালে স্টারডাস্ট অ্যাওয়ার্ডে মনোনীত করা হয়েছিল, নতুন মহিলা মিউসিকাল সেন্সেশন বিভাগে - চলচ্চিত্র ডাবল ধামালের জালেবী বাই গানের জন্য।
স্টিভেন রে

স্টিভেন রে (; জন্ম: ৩১ অক্টোবর ১৯৪৬) হলেন একজন আইরিশ অভিনেতা। তিনি চলচ্চিত্র, মঞ্চ, টেলিভিশন ও বেতারে কাজ করেন। তিনি "দ্য ক্রাইং গেম" (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "ভি ফর ভেনডেটা" ও "ব্রেকফাস্ট অন প্লুটো" (২০০৫), "মাইকেল কলিন্স" (১৯৯৬), এবং "ইন্টারভিউ উইথ দ্য ভ্যাম্পায়ার" (১৯৯৪)।
তিনি "ক্রাইম অব দ্য সেঞ্চুরি" মিনি ধারাবাহিকে অভিনয় করে শ্রেষ্ঠ অভিনেতা বিভাগে একটি গোল্ডেন গ্লোব পুরস্কারের মনোনয়ন লাভ করেন। এছাড়া "দ্য শ্যাডো লাইন" টিভি ধারাবাহিকে হুগো ব্লিক চরিত্রে অভিনয় করে শ্রেষ্ঠ পার্শ্ব অভিনেতা বিভাগে একটি বাফটা টিভি পুরস্কারের মনোনয়ন লাভ করেন এবং "দি অনারেবল ওম্যান" টিভি ধারাবাহিকে অভিনয় করে একটি বাফটা টিভি পুরস্কার অর্জন করেন। ২০২০ সালে "দি আইরিশ টাইমস" তাকে আয়ারল্যান্ডের সেরা চলচ্চিত্র অভিনয়শিল্পী তালিকায় ১৪তম স্থান প্রদান করে।
রে ১৯৪৫ সালের ৩১শে অক্টোবর উত্তর আয়ারল্যান্ডের বেলফাস্টে এক প্রোটেস্ট্যান্ট পরিবারে জন্মগ্রহণ করেন। তার পিতা একজন বাস চালক এবং মাতা একজন গৃহিণী ছিলেন। তিনি কুইন্স ইউনিভার্সিটি বেলফাস্টে ইংরেজি বিষয়ে এবং ডাবলিনের অ্যাবি থিয়েটার স্কুলে নাট্যকলা বিষয়ে অধ্যয়ন করেন।
১৯৭০-এর দশকের শেষভাগে তিনি গ্যাব্রিয়েল বায়ার্ন ও কোম মিনির সাথে ডাবলিনে ফোকাস কোম্পানিতে অভিনয় করতেন।
বেশ কয়েক বছর আয়ারল্যান্ড ও ইংল্যান্ডে মঞ্চে ও টেলিভিশনে অভিনয়ের পর তিনি আইরিশ চলচ্চিত্র নির্মাতা নিল জর্ডানের "দ্য ক্রাইং গেম" (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভের মধ্য দিয়ে আন্তর্জাতিক খ্যাতি অর্জন করেন। এরপর তাকে প্রায়ই জর্ডানের পরিচালিত চলচ্চিত্রে অভিনয় করতে দেখা গেছে। জর্ডানের পরিচালনায় তিনি "ইন্টারভিউ উইথ দ্য ভ্যাম্পায়ার" (১৯৯৪), "মাইকেল কলিন্স" (১৯৯৬), ও "ব্রেকফাস্ট অন প্লুটো" (২০০৫) চলচ্চিত্রে অভিনয় করেন। এছাড়া তার অভিনীত আরেকটি উল্লেখযোগ্য চলচ্চিত্র হল "ভি ফর ভেনডেটা"।
নায়েরগাঁও দক্ষিণ ইউনিয়ন

নায়েরগাঁও দক্ষিণ বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।
নায়েরগাঁও দক্ষিণ ইউনিয়নের আয়তন ৪,০৪৭ একর।
২০১১ সালের পরিসংখ্যান অনুযায়ী নায়েরগাঁও দক্ষিণ ইউনিয়নের জনসংখ্যা ২৬,৩০১ জন। এর মধ্যে পুরুষ ১২,৬৬৬ জন এবং মহিলা ১৩,৬৩৫ জন। মোট পরিবার ৫,৫৫০টি।
মতলব দক্ষিণ উপজেলার উত্তরাংশে নায়েরগাঁও দক্ষিণ ইউনিয়নের অবস্থান। এ ইউনিয়নের উত্তরে নায়েরগাঁও উত্তর ইউনিয়ন ও কুমিল্লা জেলার দাউদকান্দি উপজেলার দৌলতপুর ইউনিয়ন, পশ্চিমে ধনাগোদা নদী ও মতলব উত্তর উপজেলার ইসলামাবাদ ইউনিয়ন ও সুলতানাবাদ ইউনিয়ন, দক্ষিণে খাদেরগাঁও ইউনিয়ন ও নারায়ণপুর ইউনিয়ন এবং পূর্বে কচুয়া উপজেলার সহদেবপুর পশ্চিম ইউনিয়ন ও বিতারা ইউনিয়ন অবস্থিত।
নায়েরগাঁও দক্ষিণ ইউনিয়ন মতলব দক্ষিণ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
নায়েরগাঁও দক্ষিণ ইউনিয়নে মোট ১৭ টি গ্রাম রয়েছে। 
২০১১ সালের পরিসংখ্যান অনুযায়ী নায়েরগাঁও দক্ষিণ ইউনিয়নের সাক্ষরতার হার ৫২.২%।
৮ নং ওয়ার্ড কাজিয়ারা যোগাযোগ ব্যবস্থা অত্যন্ত উন্নত এবং সুন্দর। ২০১৬-২০২১ সালের মধ্যে ব্যাপক উন্নয়ন হয়। ধন্যবাদ ইউপি সদস্য গোলাম রাব্বানী দেওয়ানজী কে তাহার প্রচেষ্টায় কাজিয়ার যোগাযোগ ব্যবস্হা এত সুন্দর হয়েছে।
<nowiki>*</nowiki>নাঁয়েরগাঁও লঞ্চ ঘাট
<nowiki>*</nowiki>খিদিরপুর ঠাকুর বাড়ীর খোলা মাঠ।
<nowiki>*</nowiki>মেহারনের প্রচিন স্কুল ভবন
<nowiki>*</nowiki>ঘোড়াধারী মিয়াজী দীঘির পার ও ছাড়া বাড়ী
<nowiki>*</nowiki>তাতখানা নদীর পার
১। আব্দুস সালাম মৃধা (চেয়ারম্যান)
২। গোলাম রাববানী দেওয়ানজী ১নং প্যানেল চেয়ারম্যান 
৩। মোঃ উজ্জ্বল তালুকদার 
৪। আঃ হাই মজুমদার 
৫। আলাউদ্দিন 
৬। সহিদ
৭। সফিক
৮। শাহআলম 
৯। ভরত দাস
১০। রুবেল ২নং প্যানেল 
১১। পারুল রানী 
১২। মুক্তা
১৩।কুলছুমা ৩নং প্যানেল
খাদেরগাঁও ইউনিয়ন

খাদেরগাঁও বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।
খাদেরগাঁও ইউনিয়নের আয়তন ৩,৪৫৫ একর।
২০১১ সালের পরিসংখ্যান অনুযায়ী খাদেরগাঁও ইউনিয়নের জনসংখ্যা ২০,৩৪৪ জন। এর মধ্যে পুরুষ ৯,২৫৪ জন এবং মহিলা ১১,০৯০ জন। মোট পরিবার ৪,৪৬৬টি।
মতলব দক্ষিণ উপজেলার মধ্যাংশে খাদেরগাঁও ইউনিয়নের অবস্থান। এ ইউনিয়নের পূর্বে নারায়ণপুর ইউনিয়ন; উত্তরে নায়েরগাঁও দক্ষিণ ইউনিয়ন, ধনাগোদা নদী ও মতলব উত্তর উপজেলার সুলতানাবাদ ইউনিয়ন; পশ্চিমে ধনাগোদা নদী, মতলব উত্তর উপজেলার সুলতানাবাদ ইউনিয়ন ও মতলব পৌরসভা এবং দক্ষিণে উপাদী উত্তর ইউনিয়ন অবস্থিত।
খাদেরগাঁও ইউনিয়ন মতলব দক্ষিণ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী খাদেরগাঁও ইউনিয়নের সাক্ষরতার হার ৫৪%।
১, আল- বারাকা একাডেমী
২, লামচরী উচ্চ বিদ্যালয়
৩, পুটিয়া তাফাজ্জল ঢালী উচ্চ বিদ্যালয়
৪ ঘিলাতলী সামাদিয়া ফাজিল মাদ্রাসা
৫, ঘিলাতলী সরকারী প্রাথমিক বিদ্যালয়
৬, পুটিয়া সরকারী প্রাথমিক বিদ্যালয়
৭, নাগদা সরকারী প্রাথমিক বিদ্যালয়
৮, পশ্চিম নাগদা সরকারী প্রাথমিক বিদ্যালয়
৯ দক্ষিণ নাগদা সরকারী প্রাথমিক বিদ্যালয়
১০, খাদেরগাঁও সরকারী প্রাথমিক বিদ্যালয়
ঘিলাতলী আদর্শ বাজার
মাছায়াখাল নদীর পার
নারায়ণপুর ইউনিয়ন, মতলব দক্ষিণ

নারায়ণপুর বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি সাবেক ইউনিয়ন। বর্তমানে ইউনিয়ন পরিষদের পরিবর্তে নারায়নপুর পৌরসভা কার্যক্রম সম্প্রতি চালু হয়েছে।
নারায়ণপুর ইউনিয়নের আয়তন ছিল ৫,৮০১ একর (৯.২ বর্গ কিলোমিটার)।
২০১১ সালের পরিসংখ্যান অনুযায়ী নারায়ণপুর ইউনিয়নের জনসংখ্যা ছিল ৩৭,৮৭৩ জন। এর মধ্যে পুরুষ ১৭,৬১৫ জন এবং মহিলা ২০,২৫৮ জন। মোট পরিবার ৭,৬৯৯টি।
মতলব দক্ষিণ উপজেলার পূর্বাংশে ছিল নারায়ণপুর ইউনিয়নের অবস্থান। এ ইউনিয়নের উত্তরে নায়েরগাঁও দক্ষিণ ইউনিয়ন, পশ্চিমে খাদেরগাঁও ইউনিয়ন ও উপাদী উত্তর ইউনিয়ন, দক্ষিণে হাজীগঞ্জ উপজেলার দ্বাদশ গ্রাম ইউনিয়ন ও কালচোঁ উত্তর ইউনিয়ন এবং পূর্বে কচুয়া উপজেলার কাদলা ইউনিয়ন ও সহদেবপুর পশ্চিম ইউনিয়ন অবস্থিত।
নারায়ণপুর ইউনিয়ন ছিল মতলব দক্ষিণ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী নারায়ণপুর ইউনিয়নের সাক্ষরতার হার ছিল ৪৯.২%।
চ্যালেঞ্জার

এএসএম তোফাজ্জল হোসেন (১৯৫৯ – ১২ অক্টোবর ২০১০; যিনি চ্যালেঞ্জার নামে পরিচিত) ছিলেন বাংলাদেশি টেলিভিশন এবং চলচ্চিত্র অভিনেতা। হুমায়ূন আহমেদ পরিচালিত "হাবলঙ্গের বাজার" টেলিভিশন নাটকের মাধ্যমে ২০০০ সালে তিনি অভিনয়ে অভিষেক ঘটান। পরবর্তীতে ২০০১ সালে "দুই দুয়ারী" চলচ্চিত্রে একটি গৌন চরিত্রে অভিনয়ের মাধ্যমে তিনি চলচ্চিত্রে কাজ শুরু করেন। তার অভিনীত টেলিভিশন নাটকের সংখ্যা দুই শতাধিক।
এএসএম তোফাজ্জল হোসেন ১৯৫৯ সালে তৎকালীন পূর্ব পাকিস্তানের (বর্তমানে বাংলাদেশ) ঢাকা শহরের খিলগাঁওয়ে জন্মগ্রহণ করেন। তার ডাক নাম সাদেক। তিন ভাই ও দুই বোনের মধ্যে তিনি জ্যেষ্ঠ। অভিনেত্রী মনিরা মিঠু তার কনিষ্ঠ বোন। তার এক ছেলে ও এক মেয়ে।
হুমায়ূন আহমেদ পরিচালিত "হাবলঙ্গের বাজার" টেলিভিশন নাটকের মাধ্যমে ২০০০ সালে তিনি অভিনয় পেশায় যুক্ত হন। এই নাটকে কাজ করার সময় হুমায়ূন আহমেদ তার নাম "চ্যালেঞ্জার" দিয়েছিলেন।
২০১০ সালের ১২ অক্টোবর ৫১ বছর বয়সে তিনি ঢাকার আদাবরের শেখেরটেকের নিজ বাসভবনে মারা যান। ২০০৯ সালের জুলাই মাসে তিনি মস্তিষ্কের ক্যান্সারে আক্রান্ত হন। দ্রুত চিকিৎসার জন্য তিনি কিছুকাল সিঙ্গাপুরের মাউন্ট এভারেস্ট হাসপাতালে পাঁচ মাস চিকিৎসাধীন থাকার পর দেশে ফিরেন। তবে শারীরিক অবস্থার উন্নতি না হওয়ায় একমাস পর আবারো তাকে সিঙ্গাপুরে নেয়া হয়।
সাজু খাদেম

সাজু খাদেম একজন অভিনেতা ও সঞ্চালক। তিনি প্রধানত টেলিভিশনে অভিনয় করে থাকেন। তিনি "ডলস হাউস", "গহীনে", "পৌষ ফাগুনের পালা", "বেশতো ডাক্তার" এবং "অলক নগর"-এর মত জনপ্রিয় টিভি ধারাবাহিক নাটকে অভিনয় করেছেন। এছাড়াও, তার অনেক জনপ্রিয় এক ঘণ্টার নাটকও রয়েছে। তিনি বাংলাভিশনের জন্য শিল্প নির্দেশক হিসেবে কাজ করেছেন। 
১৯৯৭ সালে মঞ্চনাটকের মাধ্যমে সাজু খাদেম তার অভিনয় জীবন শুরু করেন। পরে ১৯৯৯ সালে, তিনি ইটিভিতে নীরব কমেডি ধারাবাহিক "ভোলার ডায়েরি"তে অভিনয় করেন। তারপর, তিনি "রাতে বিরাতে" নামে একটি জনপ্রিয় অনুষ্ঠানের পরিকল্পনা ও নির্দেশনা দেন। তার অভিনীত প্রথম চলচ্চিত্রটি হল ""। চলচ্চিত্রটিতে তিনি এক হিজড়ার ভূমিকায় অভিনয় করেছিলেন। তিনি "কবিরাজ গোলাপ শাহ", "অলসপুর", "পৌষ ফাগুনের পালা", "চোর কাব্য" এবং "গ্রন্থিকগণ কহে", অম্লান বিশ্বাসের "পঞ্চম", শিহাব শাহীনের "মোম্বাসা" ছাড়াও তিনি অভিনয় করেছেন "ইতি দুলাভাই" "ফেসবুক" সহ আরো বহু নাটকে। মোনালিসা সাজুর বিপরীতে নাটক "চুপিচুপি" দিয়ে আত্মপ্রকাশ করেছিলেন।
সাজু খাদেম ২২ অক্টোবর ব্রাহ্মণবাড়িয়া জেলার আখাউড়া থানার খরমা গ্রামে জন্মগ্রহণ করেন। তার বাবা মোবারক আলী খাদেম ও মা তহুরুণ নেসা খাদেম। তিনি ছাতক সিমেন্ট ফ্যাক্টরি হাই স্কুল থেকে মাধ্যমিক ও সিলেট এমসি কলেজ থেকে উচ্চমাধ্যমিক পাশ করেন। পরবর্তীতে তিনি ঢাকা বিশ্ববিদ্যালয় থেকে স্নাতক ও স্নাতকোত্তর শেষ করেন।
সাজু অভিনেত্রী পৈত্রি হককে বিয়ে করেন, যিনি অভিনেত্রী হৃদি হকের বোন ও অভিনেতা লিটু আনামের শ্যালিকা। সাজু ও পৈত্রির দুজন পুত্র সন্তান আছে।
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন সাজু খাদেম। আন্দোলন চলাকালীন সময়ে সাজু খাদেম সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।
ফখরুল হাসান বৈরাগী

ফখরুল হাসান বৈরাগী (জন্ম ১৯৫০)একজন বাংলাদেশী চলচ্চিত্র ও টেলিভিশন অভিনেতা যিনি চলচ্চিত্র ও টিভি নাটকে অভিনয় করেন। 
"কি যে করি" (১৯৭৬), "রাজিয়া সুলতানা" (১৯৮৪), "প্রেম যুদ্ধ" (১৯৯৪) চলচ্চিত্রে সহকারী পরিচালক হিসেবে কাজ করেছেন। তার পরিচালনায় ১৯৮৫ সালে "নাদিরা" নামে একটি চলচ্চিত্র মুক্তি পায়। "সূর্য দীঘল বাড়ী" (১৯৭৯), "সুরুজ মিয়া" (১৯৮৪), "দহন" (১৯৮৫) এবং "মরণের পরে" (১৯৯০) এর মত চলচ্চিত্রে অভিনয় করেছেন তিনি। এছাড়াও অসংখ্য বাংলা নাটকে অভিনয় করে খ্যাতি অর্জন করেন এই অভিনয়শিল্পী। বিটিভির জনপ্রিয় ম্যাগাজিন অনুষ্ঠান “ইত্যাদি” এর বিভিন্ন চরিত্রে তিনি অভিনয় করেছেন।
২০১৬ সালের ৭ আগস্ট, তার স্ত্রী রাজিয়া হাসান একটি ডায়েরি দায়ের করেন কারণ তিনি ৪০ দিনেরও বেশি সময় ধরে নিখোঁজ ছিলেন। পরে, তিনি বাড়ি ফিরে আসেন।
শ্রেষ্ঠ পার্শ্ব অভিনেতার জন্য বাচসাস পুরস্কার - ১৯৮৪ : "সুরুজ মিয়া" চলচ্চিত্রে পার্শ্বচরিত্রে অভিনয়ের জন্য।
সালেহ আহমেদ

সালেহ আহমেদ (১৯৩৬/১৯৩৭-২৪ এপ্রিল ২০১৯) একজন বাংলাদেশি অভিনেতা।
সালেহ আহমেদ বগুড়ার সারিয়াকান্দির দীঘলকান্দি গ্রামে জন্মগ্রহণ করেন। ব্যক্তিগত জীবনে তিনি মুসলিমা আহমেদের সাথে বিবাহ বন্ধনে আবদ্ধ হন।
সালেহ অল্প বয়সে অভিনয় শুরু করেন। ময়মনসিংহ ভিত্তিক নাট্যদল 'অমরাবতী নাট্যমঞ্চ'তে অভিনয়ের মাধ্যমে তার অভিনয় জগতের যাত্রা শুরু হয়। বাংলাদেশ স্বাধীনতা লাভের পূর্বে তিনি পূর্ব পাকিস্তান টেলিভিশনে (বর্তমান বাংলাদেশ টেলিভিশন) প্রচারিত অনুষ্ঠানে নিয়মিত অভিনয় করেছেন।
অভিনয়ের পাশাপাশি তিনি জনস্বাস্থ্য প্রকৌশল অধিদপ্তরেও চাকরি করেছেন। ১৯৯১ সালে চাকরি থেকে অবসরগ্রহণ করেন। তিনি জনপ্রিয় কথাসাহিত্যিক হুমায়ূন আহমেদের বেশ কিছু নাটকে অভিনয় করেন। নাটকের পাশাপাশি তিনি বেশ কিছু চলচ্চিত্রেও অভিনয় করেছেন। তিনি ধারাবাহিক ‘অয়োময়’ নাটক ও ১৯৯৪ সালে মুক্তিপ্রাপ্ত আগুনের পরশমণি চলচ্চিত্রে অভিনয়ের মাধ্যমে জনপ্রিয়তা অর্জন করেন।
সালেহ আহমেদ দীর্ঘ কয়েক বছর ধরে অসুখে ভুগে ২০১৯ সালের ২৪ এপ্রিল দুপুর ২ টা ৩৩ মিনিটে ৮৩ বছর বয়সে রাজধানীর অ্যাপোলো হাসপাতালে মৃত্যুবরণ করেন।
আফজাল শরীফ

আফজাল শরীফ হলেন একজন বাংলাদেশি টেলিভিশন এবং চলচ্চিত্র অভিনেতা যিনি কৌতুকাভিনয়ে জনপ্রিয়তা অর্জন করেন। তিনি ২০১০ সালে নিঃশ্বাস আমার তুমি ও ২০১৮ সালে পবিত্র ভালোবাসা চলচ্চিত্রে অভিনয়ের জন্য ‘শ্রেষ্ঠ কৌতুক অভিনেতা’ হিসেবে জাতীয় চলচ্চিত্র পুরস্কার লাভ করেন।
আফজাল ১৯৮৪ সালে ‘আরামবাগ গ্রুপ’ থিয়েটারে মঞ্চনাটকের মাধ্যমে তার অভিনয় জীবন শুরু করেন। অভিনেতা আহসানুল হক মিনুর মাধ্যমে তিনি মঞ্চনাটকের সাথে যুক্ত হন। ১৯৮৮ সালে হুমায়ূন আহমেদ রচিত ও পরিচালিত টেলিভিশন ধারাবাহিক বহুব্রীহির মাধ্যমে প্রথম ছোট পর্দায় অভিনয় করেন। গৌতম ঘোষ পরিচালিত ১৯৯৩ সালে মুক্তিপ্রাপ্ত পদ্মা নদীর মাঝি চলচ্চিত্রের মাধ্যমে তার বড় পর্দায় অভিষেক ঘটে। তবে পদ্মা নদীর মাঝি মুক্তির পূর্বে তিনি চাষী নজরুল ইসলাম পরিচালিত ‘দাঙ্গা ফ্যাসাদ’ চলচ্চিত্রে অভিনয়ের জন্য চুক্তিবব্ধ হন। ১৯৯৫ সাল পর্যন্ত তিনি নিয়মিত মঞ্চনাটকে অভিনয় করেছেন। পরবর্তীতে চলচ্চিত্রে অভিনয়ে পুরোপুরি মনোনিবেশ করেন।
তিনি জনপ্রিয় টেলিভিশন ম্যাগাজিন অনুষ্ঠান ইত্যাদির ‘মামা-ভাগ্নে’ পর্বে নিয়মিত ভাগ্নে চরিত্রে অভিনয় করেন যাতে মামা চরিত্রে অভিনয় করেন আব্দুল কাদের।
আফজাল ঢাকায় জন্মগ্রহণ করেন। তিনি ১৯৮০-এর দশকের মধ্যভাগে তাহমিনা শরীফের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে। আফজালের পিতার নাম আলিম মিয়া যিনি একজন ডাক্তার ছিলেন।
জাতীয় চলচ্চিত্র পুরস্কার
মাই নেম ইজ লাখান

মাই নেম ইজ লাখান (বাংলা: আমার নাম লাখান) একটি ভারতীয় হিন্দি হাস্যরসাত্মক টিভি ধারাবাহিক যেটি সাব টিভিতে ২৬ জানুয়ারি ২০১৯ এ প্রথমবারের মত প্রচারিত হয়েছিল। এটিতে অভিনয় করেছেন শ্রেয়াস তালপাড়ে, এশা কানসারা, পারমিত শেঠি, অর্চনা পুরান সিং সহ আরাও অনেকে।
ভুটান ক্রিকেট কাউন্সিল বোর্ড

ভুটান ক্রিকেট কাউন্সিল বোর্ড হল ভুটানের ক্রিকেটের সর্বোচ্চ নিয়ন্ত্রক সংস্থা। সংস্থাটির সদরদপ্তর ভুটানের রাজধানী থিম্পুতে অবস্থিত। সংস্থাটি আন্তর্জাতিক ক্রিকেট কাউন্সিলের সহযোগী সদস্য। ভুটান ক্রিকেট কাউন্সিল বোর্ড ২০০১ সালে প্রতিষ্ঠিত হয়। এটি এশিয়ান ক্রিকেট কাউন্সিলেরও সহযোগী সদস্য। ভুটান ক্রিকেট কাউন্সিলকে ভারতের ক্রিকেট নিয়ন্ত্রক সংস্থা বিসিসিআই সহায়তা করে থাকে।
ক্যারেন উলেনবেক

কারেন কেসকুল্লা উলেনবেক (জন্ম ২৪ আগস্ট ১৯৪২) একজন আমেরিকান গণিতবিদ যিনি ২০১৯ সালে প্রথম নারী হিসেবে আবেল পুরস্কার লাভ করেন। তিনি ইউনিভার্সিটি অব টেক্সাস অ্যাট অস্টিন-এ গণিত বিভাগে একজন এমেরিটাস অধ্যাপক; তিনি এখানে সিদ ডব্লিউ. রিচার্ডসন ফাউন্ডেশনের প্রধান হিসেবে আছেন। এছাড়াও তিনি বর্তমানে প্রিন্সটন ইউনিভার্সিটির ভিজিটিং সিনিয়র রিসার্চ স্কলার এবং ইনস্টিটিউট অব অ্যাডভ্যান্সড স্টাডিসের একজন ভিজিটিং অ্যাসোসিয়েট।
উলেনবেক ২০১৯ সালে আবেল পুরস্কার লাভ করেন "জ্যামিতিক আংশিক ডিফারেনশিয়াল সমীকরণ, গেজ তত্ত্ব ও সংহত পদ্ধতিগুলোর অগ্রগতি", এবং "বিশ্লেষণ, জ্যামিতি ও গাণিতিক পদার্থবিজ্ঞানের" নানা কাজে তার মৌলিক প্রভাবের জন্যে। " তিনিই প্রথম নারী যিনি এই পুরস্কারটি অর্জন করেন।
ক্রিকেট বোর্ড অব মালদ্বীপ

ক্রিকেট বোর্ড অব মালদ্বীপ হল মালদ্বীপের ক্রিকেটের সর্বোচ্চ নিয়ন্ত্রক সংস্থা। 
সংস্থাটির সদর দপ্তর মালদ্বীপের রাজধানী মালেতে অবস্থিত। সংস্থাটি আন্তর্জাতিক ক্রিকেট কাউন্সিলের সহযোগী সদস্য। এছাড়াই সংস্থাটি এশিয়ান ক্রিকেট কাউন্সিলের সহযোগী সদস্য।
ক্রিকেট বোর্ড অব মালদ্বীপ ১৯৯৬ সালে এশিয়ান ক্রিকেট কাউন্সিলের এবং ১৯৯৮ আন্তর্জাতিক ক্রিকেট কাউন্সিলের সহযোগী সদস্যপদ লাভ করে
আস্কর আলী পণ্ডিত: একটি বিলুপ্ত অধ্যায়

আস্কর আলী পণ্ডিত: একটি বিলুপ্ত অধ্যায় বাংলাদেশের অন্যতম লোককবি আস্কর আলী পণ্ডিতের জীবন ও সাহিত্যকর্মের উপর রচিত একটি গবেষণাধর্মী গ্রন্থ।। গ্রন্থটির লেখক শামসুল আরেফীন। ২০০৬ সালের ফেব্রুয়ারিতে বলাকা প্রকাশনী গ্রন্থটি প্রকাশ করে।
আস্কর আলী পণ্ডিত চট্টগ্রামের সাতকানিয়া থানার পুরানগড় এলাকায় ১৮৪৬ খ্রিষ্টাব্দে জন্মগ্রহণ করেন। পরবর্তীকালে চট্টগ্রামের পটিয়া উপজেলার শোভনদণ্ডী গ্রামে এই কবি স্থায়ী বসতি গড়ে তোলেন। তিনি মাইজভান্ডারী তরিকার অনুসারী ছিলেন। মাইজভান্ডারী তরিকার হজরত আহমদুল্লাহ মাইজভান্ডারীর খলিফা ফজল রহমানকে তিনি দীক্ষাগুরু হিসেবে মান্য করতেন। ১৯২৭ খ্রিষ্টাব্দে মৃত্যুবরণ করেন আস্কর আলী। জীবদ্দশায় তিনি প্রচুর গান ও একাধিক পুঁথি রচনা করেন। তাঁর উল্লেখযোগ্য গান-কী জ্বালা দি গেলা মোরে, কী লইয়া যাইয়ুম ঘরে সন্ধ্যাকালে আইলাম বাজারে, এক সের পাবি দেড় সের খাবি ঘরত নিবি কী, ডালেতে লড়িচড়ি বৈও চাতকি ময়নারে প্রভৃতি । তাঁর গানগুলোর সুরে বিশেষ মাদকতা থাকায় গানগুলোকে বাংলা গানের বিশেষ সম্পদ হিসেবে বিবেচনা করা হয়। এমনকি, এ কারণে আস্কর আলী পণ্ডিতকে হাছন রাজার মতো ভাবুক ও গীতিকারও মনে করা হয়। তাঁর পঞ্চসতী প্যারজান, জ্ঞান চৌতিসা, বর্গসাস্ত্র, হাফেজ বাহাদুর, নন্দবিলাস প্রভৃতি গ্রন্থের বিভিন্ন ছিন্ন অংশ এবং স্থানীয় মানুষের স্মৃতি থেকে সংগৃহীত গানগুলোর (প্রায় ৩০০) সঙ্গে তাঁর সংক্ষিপ্ত জীবনকাল নিয়ে শামসুল আরেফীন প্রকাশ করেছেন ১১২ পৃষ্ঠার ‘আস্কর আলী পণ্ডিত : একটি বিলুপ্ত অধ্যায়’ গ্রন্থটি।
এস্তোনিয়া ক্রিকেট অ্যাসোসিয়েশন

এস্তোনিয়া ক্রিকেট বোর্ড এস্তোনিয়ার ক্রিকেটের সর্বোচ্চ নিয়ন্ত্রক প্রতিষ্ঠান। সংস্থাটি ২০০৮ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। সংস্থাটি আন্তর্জাতিক ক্রিকেট কাউন্সিলের সহযোগী সদস্য। সংস্থাটি ইউরোপীয় ক্রিকেট কাউন্সিলেরও সহযোগী সদস্য।
এস্তোনিয়া ক্রিকেট অ্যাসোসিয়েশনের সদর দপ্তর এস্তোনিয়ার তাল্লিনে অবস্থিত।
নবদ্বীপ লোকসভা কেন্দ্র

নবদ্বীপ লোকসভা কেন্দ্র হল ভারতের ৫৪৩টি লোকসভা কেন্দ্রের অন্যতম। এই লোকসভা কেন্দ্র পশ্চিমবঙ্গ রাজ্যের নবদ্বিপকে কেন্দ্র করে গঠিত ছিল। এই কেন্দ্রটি তফসিলি জাতি প্রার্থীদের জন্য সংরক্ষিত।
এটি ৭টি বিধানসভা কেন্দ্র নিয়ে গঠিত।
২০০৯ সালে এই কেন্দ্রটির অবলুপ্তি ঘটিয়ে নতুন লোকসভা কেন্দ্র রানাঘাট গঠন করা হয়।
৫ ফেব্রুয়ারি ২০০৩ সালে এই লোকসভা কেন্দ্র থেকে নির্বাচিত সাংসদ আনন্দ মোহন বিশ্বাসের মৃত্যু হলে ৫ জুন ২০০৩ এ আবার নির্বাচন হয়। বাই ইলেকশনে বামফ্রন্ট প্রার্থী অলকেশ দাস প্রয়াত সাংসদের পুত্র তৃণমূলের আবীর রঞ্জন বিশ্বাসকে পরাজিত করেন।
In 1951, there were two constituencies = Santipur and Nabadwip. From 1957 it was Nabadwip only. Most of the contests were multi-cornered. However, only winners and runners-up are mentioned below:
কলাবাগান থানা

কলাবাগান বাংলাদেশের রাজধানী ঢাকার একটি থানা। এটি ধানমন্ডি ও জাতীয় সংসদ ভবনের নিকটে অবস্থিত।
কলাবাগান থানার আয়তন প্রায় ১.২৬ বর্গকিমি।
২০০১ সালের বাংলাদেশ আদমশুমারী রিপোর্ট অনুযায়ী কলাবাগান থানার জনসংখ্যা প্রায় ১,০৬,৬৭১ জন।
পানামা ক্রিকেট অ্যাসোসিয়েশন

পানামা ক্রিকেট অ্যাসোসিয়েশন হল পানামার ক্রিকেটের সর্বোচ্চ নিয়ন্ত্রক সংস্থা।পানামা ক্রিকেট অ্যাসোসিয়েশন আন্তর্জাতিক ক্রিকেট কাউন্সিলের সহযোগী সদস্য। সংস্থাটি ২০০২ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। পানামা ক্রিকেট অ্যাসোসিয়েশন আইসিসি আমেরিকার অন্তর্ভুক্ত।
পানামা ক্রিকেট অ্যাসোসিয়েশনের অধীনে পানামার ঘরোয়া ক্রিকেট লিগ অনুষ্ঠিত হয়ে থাকে যেটিতে ১৯ টি দল অংশ নিয়ে থাকে।
সিন কারা

হোসে জর্গ আরিয়াজা রদ্রিগেজ (জন্ম সেপ্টেম্বর ৫, ১৯৭৭) একজন আমেরিকান পেশাদার কুস্তিগির যিনি বর্তমানে মেক্সিকান স্বাধীন প্রচারণায় কাজ করছেন রিং নাম চিনতা দে অরো (যার স্প্যানিশ অর্থ "সোনালি ফিতা") এর অধীনে। তিনি তার ডাব্লিউডাব্লিউই তে কাটানো সময়ের জন্য বেশি পরিচিত যেখানে তিনি সিন কারা (স্প্যানিশ অর্থ "চেহারা বিহীন" নামের অধীনে কুস্তি করেছেন।
আরিয়াজা ২০১১ সালে ডাব্লিউডাব্লিউই মূল রোস্টারে অভিষেক ঘটায়। সাময়িক সময়ের জন্য তার স্থান মূল সিন কারা লুইস উরাইভ কে দেয়া হয়। তখন সে হুনিকো নামে মুখোশ ছাড়া রেসলিং করে, এবং চামাচোর সাথে ট্যাগ টিম চ্যাম্পিয়ন হয়। ২০১৩ সালে উরাইভ কে ডাব্লিউডাব্লিউই ছেড়ে দিলে হুনিকো আবার সিন কারা চরিত্রে ফিরে যায়। আরিয়াজা যুক্তরাষ্ট্রে বড় হওয়ায় সে দর্শকদের উপর নির্ভর করে স্প্যানিশ বা ইংরেজি ভাষায় কথা বলতো। যেখানে উরাইভ ইংরেজি ভাষায় কথা বলতে জানতো না। ২০১৪ সালে দ্য লুচা ড্রাগনস এর অংশ হিসেবে কালিস্টোর সাথে এনএক্সটি ট্যাগ টিম চ্যাম্পিয়নশিপ জিতে।
ডাব্লিউডাব্লিউই তে চুক্তিবদ্ধ হওয়ার পূর্বে আরিয়াজা ইনকোগনিটো বা মিসটিকো নামে মেক্সিকান কুস্তি প্রোমোশন এএএ এবং যুক্তরাষ্ট্রের কুস্তি প্রোমোশন চিকারাতে কুস্তি করতো।
কামরাঙ্গীরচর থানা

কামরাঙ্গীরচর বাংলাদেশের রাজধানী ঢাকার একটি থানা।
কামরাঙ্গীরচর থানা প্রায় এ অবস্থিত। এর আয়তন প্রায় ২.৮৭ কিমি।
এ চরে কামরাঙ্গি নামে এক অপূর্ব সুন্দরী মেয়ে ছিল। একদিন নৌকাডুবিতে তাঁর মৃত্যু হলে তাঁর প্রেমিক নদীর জলে ঝাঁপ দিয়ে আত্মহত্যা করে। এ ঘটনার পর চরটি কামরাঙ্গীর চর হিসেবে পরিচিতি পায়। অনেকের মতে এই ঘটনাটি কল্পিত। কামরাঙ্গা মরিচ হতেই এই থানা টির নামকরণ কামরাঙ্গীরচর করা হয়েছিলো বলে তাঁরা মনে করেন। তবে উক্ত বিষয়গুলোকে গুজব ও কাকতালীয় বলে উড়িয়ে দিলেন তরুণ রাজনৈতিক গবেষক ও বিশ্লেষক এবং স্থানীয় বাসিন্দা রাইতুল সোহাগ। তিনি আরো বলেন, এদেশের মানুষ নানা ঘটনাকে রটনা আকারে প্রকাশ করতে পারদর্শী, এবং তা প্রকাশ পেলে দিনে দিনে এইসব ঘটনায় বিশ্বাসী লোকের অভাব হয় না। এখানেও তার ব্যতিক্রম ঘটেনি।
২০০১ সালের আদমশুমারী অনুযায়ী কামরাঙ্গীরচর থানার জনসংখ্যা ছিল প্রায় ১,৪৩,২০৮ জন। এর মধ্যে পুরুষ ও মহিলার সংখ্যা যথাক্রমে ৭৬,৩২৫ ও ৬৬,৮৮৩। ঢাকা মহানগরের মধ্যে এখানেই মধ্যবিত্তের সংখ্যা বেশি। ২০০৬ সালে বাংলাদেশের বস্তিগুলোর ওপর পরিচালিত একটি সমীক্ষায় দেখা যায় কামরাঙ্গীরচরে প্রায় ৩ লক্ষ অধিবাসীর মধ্যে প্রায় ২ লক্ষ ৬৫ হাজার বস্তিতে বসবাস করে। কিন্তু ২০০৯ সালের বিডিআর বিদ্রোহ পর আশেপাশের অনেকেই আশ্রয় জন্যে কামরাঙ্গীরচর এসে ভৌগোলিক চিন্তা করে এখানে অনেক ক্ষুদ্র ও মাঝারি শিল্প কারখানা গড়ে তোলেন। 
২০২২ সালের ভেতর রাজধানীর সব থানার চেয়ে ক্রমবর্ধমান হারে উন্নত হয়েছে কামরাঙ্গীরচর।
শ্রীলংকায় ফুটবল

শ্রীলঙ্কায় ফুটবল প্রধানত একটি আধা পেশাদার এবং বিনোদনমূলক খেলা হিসেবে খেলা হয়ে থাকে। শ্রীলঙ্কায় ফুটবল জনপ্রিয় খেলার তালিকায় তিন নম্বরে রয়েছে। ক্রিকেট ও রাগবি দেশটিতে জনপ্রিয় খেলার তালিকায় যথাক্রমে এক ও দুই নাম্বারে।
ফুটবল ফেডারেশন অব শ্রীলঙ্কা দেশটির ফুটবলাঙ্গনের সর্বোচ্চ নিয়ন্ত্রক সংস্থা। ফুটবল ফেডারেশন অব শ্রীলঙ্কার অধীনে দেশটির ঘরোয়া ফুটবল প্রতিযোগিতা ছাড়াও দেশটির জাতীয় ও বয়সভিত্তিক দল পরিচালিত হয়।
ক্রিকেট ফিনল্যান্ড

ক্রিকেট ফিনল্যান্ড () হল ফিনল্যান্ডের ক্রিকেট খেলার সর্বোচ্চ নিয়ন্ত্রক সংস্থা। সংস্থাটির সদর দপ্তর ফিনল্যান্ডের কেরভাতে অবস্থিত। ক্রিকেট ফিনল্যান্ড ২০০০ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। সংস্থাটি ইউরোপীয় ক্রিকেট কাউন্সিলের আওতাধীন।
ডেবি রেনল্ডস

ম্যারি ফ্রান্সেস "ডেবি" রেনল্ডস (; ১ এপ্রিল ১৯৩২ - ২৮ ডিসেম্বর ২০১৬) ছিলেন একজন মার্কিন অভিনেত্রী, গায়িকা, ব্যবসায়ী, নৃত্যশিল্পী, চলচ্চিত্র ইতিহাসবেত্তা ও মানবহিতৈষী। তার কর্মজীবনের ব্যপ্তি ছিল সত্তর বছর। তিনি "থ্রি লিটল ওয়ার্ডস" (১৯৫০) চলচ্চিত্রে হেলেন কেন চরিত্রে অভিনয় করে বর্ষসেরা নবাগত বিভাগে গোল্ডেন গ্লোব পুরস্কারের মনোনয়ন লাভ করেন। প্রধান চরিত্রে তার প্রথম আলোচিত সাফল্য ছিল "সিঙিন ইন দ্য রেইন" (১৯৫২) চলচ্চিত্রে ক্যাথি সেলডেন চরিত্রে কাজ। তার অন্যান্য সফল চলচ্চিত্রসমূহ হল "দি অ্যাফেয়ার্স অব ডবি গিলিস" (১৯৫৩), "সুজান স্লেপ্ট হিয়্যার" (১৯৫৪), "বান্ডেল অব জয়" (১৯৫৬, সেরা সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কারে মনোনীত), "দ্য ক্যাটারড অ্যাফেয়ার" (১৯৫৬, শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার জয়ী), এবং "ট্যামি অ্যান্ড দ্য ব্যাচেলর" (১৯৫৭)। শেষোক্ত চলচ্চিত্রে তার গাওয়া "ট্যামি" গানটি বিলবোর্ড সঙ্গীত তালিকায় প্রথম স্থানে পৌঁছে। ১৯৫৯ সালের তার প্রথম পপ সঙ্গীতের অ্যালবাম "ডেবি" প্রকাশিত হয়।
তিনি মলি ব্রাউনের জীবনীমূলক চলচ্চিত্র "দ্য আনসিঙ্কেবল মলি ব্রাউন" (১৯৬৪)-এ অভিনয় করে শ্রেষ্ঠ অভিনেত্রীর জন্য একাডেমি পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কারের মনোনয়ন লাভ করেন। তার অন্যান্য চলচ্চিত্রসমূহ হল "দ্য সিঙিং নান" (১৯৬৬), "ডিভোর্স আমেরিকান স্টাইল" (১৯৬৭), "হোয়াট্‌স দ্য ম্যাটার উইথ হেলেন?" (১৯৭১), "শার্লট্‌স ওয়েব" (১৯৭৩), "মাদার" (১৯৯৬, সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কারে মনোনীত), এবং "ইন অ্যান্ড আউট" (১৯৯৭)।
১৯৬৯ সালে তিনি "দ্য ডেবি রেনল্ডস শো" টেলিভিশন অনুষ্ঠানে কাজ শুরু করেন, এই কাজের জন্য তিনি একটি গোল্ডেন গ্লোব পুরস্কারের মনোনয়ন লাভ করেন। ১৯৭৩ সালে তিনি ব্রডওয়ের সঙ্গীতনাট্য "আইরিন"-এর পুনরুজ্জীবিতকরণে অভিনয় করে সঙ্গীতনাট্যে শ্রেষ্ঠ মুখ্য অভিনেত্রী বিভাগে টনি পুরস্কারের মনোনয়ন লাভ করেন। ১৯৯৯ সালে "আ গিফট অব লাভ" ধারাবাহিকে অভিনয় করে তিনি একটি ডেটাইম এমি পুরস্কারের মনোনয়ন লাভ করেন এবং "উইল অ্যান্ড গ্রেস" ধারাবাহিকে গ্রেসের মা ববি চরিত্রে অভিনয় করে একটি প্রাইমটাইম এমি পুরস্কারের মনোনয়ন লাভ করেন। ১৯৮৮ সালে তার প্রথম আত্মজীবনী "ডেবি: মাই লাইফ" এবং ২০১৩ সালে তার দ্বিতীয় আত্মজীবনী "আনসিঙ্কেবল: আ মেমোয়ার" প্রকাশিত হয়।
ইউনিলিভার বাংলাদেশ লিমিটেড

<nowiki> </nowiki>ইউনিলিভার বাংলাদেশ লিমিটেড বাংলাদেশে ইউনিলিভারের ভোগ্যপণ্য প্রস্তুত, বিপণন ও আমদানির সাথে সংশ্লিষ্ট যেটি প্রতিষ্ঠিত হয়েছিল ১৯৬৪ সালে। এটি বাংলাদেশ সরকার এবং ইউনিলিভারের যৌথ উদ্যোগে পরিচালিত হয়ে থাকে। প্রতিষ্ঠানটিতে ইউনিলিভারের শেয়ার ৬০.৪% এবং বাংলাদেশ সরকারের শেয়ার ৩৯.৬%। এটি পূর্বে লিভার ব্রাদার্স বাংলাদেশ লিমিটেড নামে পরিচিত ছিল এবং ২০০৪ সালের ডিসেম্বরে এটির নাম পরিবর্তন করা হয়।
ইউনিলিভার বাংলাদেশ ২০১৮ সালের ৬ সেপ্টেম্বর বাংলাদেশ জাতীয় ক্রিকেট দল, মহিলা ক্রিকেট দল এবং অনূর্ধ্ব ১৯ ক্রিকেট দলের দলের সাথে ২০১৮-২০ সাল পর্যন্ত মূল পৃষ্ঠপোষক হিসেবে কাজ করার ঘোষণা দেয়।
বিএসআরএম স্টিলস লিমিটেড

<nowiki> </nowiki>বাংলাদেশ স্টিল রি-রোলিং মিলস , যা সাধারণত বিএসআরএম নামে পরিচিত, ( ডিএসই : বিএসআরএমটিইএইচ) চট্টগ্রামে অবস্থিত একটি বাংলাদেশি স্টিল উৎপাদনকারী প্রতিষ্ঠান।
এটি বাংলাদেশি ভূখণ্ডের প্রথম স্টিল রোলিং প্ল্যান্ট হিসাবে ১৯৫২ সালে প্রতিষ্ঠিত হয়েছিল। ২০১৯ সালের মে মাসে, বাংলাদেশ জাতীয় রাজস্ব বোর্ড এই প্রতিষ্ঠানের বিরুদ্ধে ১১০ কোটি টাকা শুল্ক ফাঁকির অভিযোগ আনে।
আবুল খায়ের গ্রুপ

আবুল খায়ের গ্রুপ বাংলাদেশের বৃহত্তম শিল্প প্রতিষ্ঠানগুলোর একটি। এটির সদর দপ্তর বাণিজ্যিক রাজধানী চট্রগ্রামে অবস্থিত এবং এর কার্যক্রম বর্তমানে বহু-ব্যবসায় রূপান্তরিত হয়েছে। এটি স্টিল, সিরামিকস, খাদ্যদ্রব্য, সিমেন্ট ও তামাকজাত পণ্য উৎপাদন করে থাকে। এটি ১৯৫৩ সালে প্রতিষ্ঠিত হয়েছিল। এসব ব্যবসায় এর জন্য প্রচুর পরিমাণে বৈদেশিক পণ্য আমদানি করে থাকে এই গ্রুপটি। উল্লেখ্য,আমদানি ও রাজস্ব দেওয়ার শীর্ষে আবুল খায়ের গ্রুপ।
চট্টগ্রামের পাহাড়তলী এলাকায় আবুল বিড়ি কোম্পানি থেকে এ গ্রুপের ব্যবসা শুরু হয়। ১৯৫৩ সালে বিড়ি ব্যবসা দিয়ে যাত্রা হয় গ্রুপটির। ১৯৭৮ সালে এর প্রতিষ্ঠাতা আবুল খায়ের মারা যাওয়ার আগ পর্যন্ত বিড়ি ও ট্রেডিংই ছিল এটির মূল ব্যবসা।
আবুল খায়েরের উত্তরসূরিরা পরে গড়ে তুলে স্টিল মিল, সিমেন্ট কারখানা, চা বাগান, ডেইরি প্রডাক্টসহ অনেক প্রতিষ্ঠান। ১৯৯৩ সালে আবুল খায়ের গ্রুপ স্টারশিপ কনডেন্সড মিল্ক দিয়ে দুগ্ধ খাতে নাম লেখায়। এরপর ১৯৯৬ সালে যোগ হয় স্টারশিপ ফুল ক্রিম মিল্ক পাউডার। ১৯৯৭ সালে আসে মার্কস ফুল ক্রিম মিল্ক পাউডার এবং সিলন চা নিয়ে বাজারে আসে ২০০৪ সালে। দেশের সিমেন্ট খাতের বেশির ভাগ চাহিদা পূরণে সক্ষম আবুল খায়েরের প্রতিষ্ঠান শাহ সিমেন্ট। ১৯৯৩ সালে আবুল খায়ের গরু মার্কা ঢেউটিন দিয়ে ইস্পাত শিল্পে নাম লেখায়। অতিসম্প্রতি তারা বড় ধরনের বিনিয়োগ করেছে একেএস টিএমটি ৫০০ডব্লি¬উ ইস্পাতের রড উৎপাদনে।
ভারী শিল্পে রয়েছে আবুল খায়েরের আধিপত্য। দেশের সিমেন্ট খাতের বেশির ভাগ চাহিদা পূরণে সক্ষম আবুল খায়েরের প্রতিষ্ঠান শাহ সিমেন্ট। প্রতিষ্ঠানটির বার্ষিক উৎপাদনক্ষমতা ৫০ লাখ টন। দেশে বিদেশী কয়েকটি সিমেন্ট কোম্পানি থাকলেও তাদের সঙ্গে পাল্লা দিয়ে ব্যবসা করছে শাহ সিমেন্ট।
১৯৯৩ সালে আবুল খায়ের গরু মার্কা ঢেউটিন দিয়ে ইস্পাত শিল্পে নাম লেখায়। এর পর প্রতিষ্ঠানটি করুগেটেড কালার কোটেড ঢেউটিন উৎপাদন শুরু করে, যা বর্তমানে ২০টির বেশি দেশে রফতানি হচ্ছে। অতিসম্প্রতি তারা বড় ধরনের বিনিয়োগ করেছে একেএস টিএমটি ৫০০ডব্লিউ ইস্পাতের রড উৎপাদনে।
১৯৯৩ সালে আবুল খায়ের গ্রুপ স্টারশিপ কনডেন্সড মিল্ক দিয়ে দুগ্ধ খাতে নাম লেখায়। এর পর ১৯৯৬ সালে যোগ হয় স্টারশিপ ফুল ক্রিম মিল্ক পাউডার। ১৯৯৭ সালে আসে মার্কস ফুল ক্রিম মিল্ক পাউডার। আর সিলন চা নিয়ে বাজারে আসে ২০০৪ সালে।
টিপু আজিজ

টিপু আজিজ জাহেদ (জন্ম ৯ নভেম্বর ১৯৫৬) বাংলাদেশে জন্মগ্রহণকারী একজন ব্রিটিশ চিকিৎসাবিজ্ঞানী। তিনি অক্সফোর্ডের জন র‌্যাডক্লিফ হাসপাতালের নিউরোসার্জারি বিভাগের অধ্যাপক। তিনি পারকিনসন, মাল্টিপল স্ক্লেরোসিস, ডাইস্টোনিয়া, পাসমােডিক টরটিকলিস, ট্রিমরসহ বিভিন্ন রোগের বিশেষজ্ঞ হিসেবে পরিচিত। তার মেডিকেল সম্পর্কিত কাজের বাইরে তিনি বিভিন্ন পরীক্ষা-নিরীক্ষার ক্ষেত্রে পশুর ব্যাবহারের পক্ষে বিভিন্ন সময় কথা বলে থাকেন।
নিউরোসার্জারিতে বিশেষ অবদানের জন্য তিনি আজীবন সম্মাননা হিসেবে ২০১৯ সালে ইংল্যান্ডের সম্মানজনক নিউরোসার্জারি পুরস্কার ‘মেডাল অব দ্য সোসাইটি অব ব্রিটিশ নিউরোলজিক্যাল সার্জনস’ (এসবিএনএস) লাভ করেন।
টিপু আজিজ ১৯৫৬ সালের ৯ নভেম্বর তৎকালীন পূর্ব পাকিস্তানের (বর্তমান বাংলাদেশ) ঢাকায় জন্মগ্রহণ করেন। শৈশব ঢাকায় ও পাকিস্তানের লাহোরে কাটান। বাংলাদেশ স্বাধীনতা লাভের পর এ লেভেল সম্পন্ন করে ১৭ বছর বয়সে তিনি ইংল্যান্ড গমন করেন এবং ইউনিভার্সিটি কলেজ লন্ডন থেকে নিউরোসার্জারি বিষয়ে উচ্চতর শিক্ষা গ্রহণ করেন। এখানে অধ্যয়নরত অবস্থায় তিনি মস্তিষ্কের গভীর উদ্দীপনা বিষয়ে আগ্রহী হয়ে উঠেন। পরবর্তীতে ম্যানচেস্টার বিশ্ববিদ্যালয় থেকে পিএইচডি ডিগ্রি লাভ করেন।